અને આલાપનું કૃષ્ણમય અતિ સુંદર રૂપ જોઈ મનસુખભાઈ ને જસુબહેન મનમાં જ બોલી ઊઠ્યાં, ‘નિયતિ કેવા ખેલ ખેલે છે, માનવી સાથે ?’ બંનેની આંખો સહેજ ભીની થઈ. ભાવભર્યો આવકાર તેમણે આલાપ, અમરભાઈ ને સુધાબહેનને આપ્યો. બધાં દીવાનખંડમાં આવ્યાં. દાઈમા અંબામા નોકર સાથે ચા નાસ્તાની પ્લેટોની કાર્ટ લઈ આવ્યાં. ચાલુચીલા કન્યાને બદલે આ ફેરફાર સુધાબહેને નોંધ્યો. તેમની નજર બધે ફરી વળી. જસુબહેન સમજી ગયાં ને બોલ્યાં, ‘અંબા ! આલાપભાઈને સ્વાતિ પાસે લઈ જાઓ. સુધાબહેન તમે અહીં મારી પાસે બેસો ને અમરભાઈ, તમે મનસુખ પાસે.’ આ ફેરફાર પણ અમરભાઈને સુધાબહેનને અજબ લાગ્યો. અંબા આલાપને લઈ સ્વાતિના રૂમ તરફ ગઈ. બંને દષ્ટિથી ઓઝલ થતા, મનસુખભાઈ બોલ્યા, હાથ જોડીને,